<classify> MVUA kubwa zinazoendelea kunyesha zimeharibu barabara na madaraja na kusababisha kukatika kwa mawasilino ya usafi ri kati ya mikoa ya Rukwa, Katavi, Tabora na Songwe huku jitihada za kuyarejesha zikifanyika.Katika Mkoa wa Rukwa, Bonde la Ziwa Rukwa lenye kata 13 upande wa Wilaya ya Sumbawanga umesababisha uharibifu mkubwa ambapo madaraja na vivuko vinavyokadiriwa kufikia 100 yameheribiwa na kusombwa na mafuriko, ikiwemo barabara inayounganisha vijiji vya Kasansa na Kilyamatundu yenye urefu wa kilometa 178.Daraja hili ni kiungo muhimu kinachounganisha mikoa ya Rukwa, Katavi na Songwe katika shughuli za kiuchumi na kijamii kwani asilimia kubwa ya wakazi wa bonde hilo ni wakulima wa mpunga, mahindi, alizeti pamoja na ufugaji.Mkuu wa Mkoa wa Rukwa, Joachim Wangabo amesema mafuriko yaliyosababishwa na mvua zinazoendelea kunyesha mkoani humo yameharibu na kusomba madaraja katika vijiji vya Muze, Kifinga, Lwanji na Msia vilivyopo katika Bonde la Ziwa Rukwa upande wa Wilaya ya Sumbawanga.Mafuriko yaliyosababishwa na mvua zinazoendelea kunyesha yamesababisha kukatika kwa mawasiliano baina ya kata na kata, kijiji na kijiji pamoja na mikoa ya Rukwa, Katavi na Songwe hali iliyoleta taharuki kwa wananchi wanaoishi katika bonde hilo lenye kata 13 na wakulima wengi wa mpunga wanaosafirisha bidhaa zao katika mikoa ya jirani alieleza.Kwa upande wake, Meneja wa Wakala wa Barabara Tanzania Tanroads Mkoa wa Rukwa, Masuka Mkina amesema tayari wamekwishaomba fedha za matengenezo ya dharura kutoka Makao Makuu na kuwataka wananchi kuacha tabia ya kufanya shughuli za kibinaadamu katika kingo za mito, ili kuweza kuokoa miundombinu hiyo kuharibiwa na mafuriko.Kwa upande wa Mkoa wa Katavi, Meneja wa Tanroads wa mkoa huo Martin Mwakabende akizungumza na gazeti hili alisema kuwa daraja la Mirumba linalounganisha mkoa wa Rukwa na Katavi lililopo katika barabara inayounganiusha vijiji vya Kizi Rukwa na Kibaoni Katavi limesombwa na maji na kusababisha kukatika kwa mawasilino ya usafiri katika mikoa hiyo miwili.Huku akiongeza kuwa pia daraja la Usevya limefunikwa na miti mikubwa iliyongolewa na kusombwa na mafuriko ya maji na kusababisha mawasiliano kati ya mkoa wa Katavi na Tabora kukatika .Ujenzi wa barabara Kizi Kibaoni kwa kiwango cha lami ulikamilika miaka mitatu iliyopita lakini daraja hili la Mirumba sio jipya lilijengwa 2002 na wakati barabara hii inajengwa lilikaguliwa na kubainika kuwa bado ni imara... Lakini mvua kubwa iliyonyesha Januari 6, mwaka huu ililisomba daraja hilo, tutajenga daraja la chuma ambapo vifaa vyote muhimu vimeshawasili kwenye eneo la ujenzi, alibainisha. Hata hivyo alibainisha kuwa hasara halisi ya uharibifu iliyosababishwa na mvua hizo bado haijafahamika.  <topic>: kitaifa 